《戎马》
明代·孙一元

戎马临关塞，笳声远地哀。朝廷闻选士，道路困输财。

星月天山动，烽烟瀚海来。安能有飞将，坐扫阵云开。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。